Skole brukte materiale fra Scientologikirken
Faren til en femteklassing ved Stokksund oppvekstsenter reagerte da alle elever ved mellomtrinnet på skolen i Åfjord kommune fikk utdelt heftet «Veien til lykke» og vist tilhørende film, melder Vårt Land. Hverken av materialet eller nettsiden til kampanjen framgår det at scientologer står bak, men forfatteren av «den første moralkodeksen som utelukkende er basert på sunn fornuft» er L. Ron Hubbard, scientologibevegelsens far. Les også: Her er skoleboksidene den kristne skolen nekter femteklassingene å se Kunnskapsminister Torbjørn Røe Isaksen (H) mener generelt det er greit å bruke materiale fra forskjellige trossamfunn i KRLE-faget, for å vise hva disse står for. – Det viktige her er at skolen ikke skal være forkynnende, og man skal være ekstra på vakt mot materiell fra kontroversielle grupperinger – og det er helt klart scientologene, sier han. Rektor på skolen ønsker ikke å kommentere saken, men skolen mener bruken av materialet er uproblematisk. Informasjonsansvarlig i Scientologikirken i Norge, Rasmus Lossius, avviser at de driver en fordekt kampanje, og mener kunnskapsministeren ikke er informert om hva kirken står for. Fikk du med deg? VG-journalister tok scientologi test
Foreldre reagerte da en skole i Trøndelag nylig brukte materiale fra en kampanje som Scientologikirken står bak.